༅། །ཤོག་དྲིལ་སྐོར་གསུམ་ལས། ངོས་འཛིན་མན་ངག་
གསེར་གྱི་ལྡེའུ་མིག་ཅེས་བྱ་བ་
བཞུགས་སོ། །
वो
རྗེ་གཡུ་ཐོག་པ་ཆེན་པོས་མཛད་པའི་ངོས་འཛིན་མན་ངག་གསེར་གྱི་ལྡེའུ་མིག་
གི་དོན་མདོར་བསྡུས་པ། མ་ཧཱ་གུ་ཎ་ནཱ་ཐཱ་ཡ། རྗེ་ཉིད་ཀྱི་གསུངས་ལས། རྒྱལ་
སྲས་རྒྱན་མཛེས་ཡིད་འོང་གཞོན་ནུའི་གཟུགས། །ཚངས་དབྱངས་གསུང་གིས་
ཆོས་སྒྲ་སྒྲོགས་པ་པོ། །འགྱུར་མེད་དོན་གྱིས་སེམས་ཅན་འདྲེན་མཛད་པ། །
ཡི་དམ་འཇམ་དཔལ་དབྱངས་ལ་ཕྱག་འཚལ་ལོ། །རླུང་གི་ནད་ལ་རྩ་ཆུ་ཕྱི་
ཡུལ་གསུམ། །ཞེས་གསུངས་ཏེ། ནད་ཀུན་ལ་རྩ་དང་ཆུ་དང་ཕྱི་ཡུལ་གྱི་རྟགས་
གསུམ་རེས་བསྟན་ཅིང་གཞུང་ཚིགས་བཅད་དུ་བཞུགས་པ་འདིར་འཇུག་པ་
བདེ་ཕྱིར་སྙིང་པོར་དྲིལ་ན། རླུང་གི་རྩ་ནི་རྐྱལ་སྟོང་འཆོལ་ལ་རྒོད། །མནན་
ན་མི་བཟོད་གཏིང་ན་འབོལ། །ཡུན་དུ་མནན་ན་མྱུར་དུ་འཕར་མི་ནུས། །
དབུགས་བཞིན་འཕར་ཡང་གྲངས་ལ་ཡོངས་མི་སྡོད། །དཔེ་ནི་གླ་རྒྱུན་སྒྲིལ་
མ་མནན་པ་འདྲ། །ཐོར་བུའི་རླུང་རྩ་དྲག་སྟོང་འཆོལ་ལ་རྒོད། །ཐོག་བབ་
རླུང་རྩ་གར་མཁན་ལག་པ་འདྲ། །རླུང་ཆུ་དཀར་ཞིང་ཀུ་ཡ་མེད། གཏིང་ན་
དཀར། རླངས་པ་མེད། དབུ་བ་སངས་སྐྱེན། གར་བླུགས་པའི་སྣོད་ཀྱི་མདོག་
ཏུ་འགྱུར། དཔེ་སྤྱི་བཞུར་ཁུ་བ་སླ་མོ་ལྟར་སྔོ། རྩ་ཆུ་གཉིས་ཀ་རླུང་དུ་མཐུན་
པ་རླུང་ནད་དོ། །རླུང་གི་ཕྱི་ཡུལ་ནི་རླུང་གསང་རྣམས་སུ་གཟེར། གྲང་
137

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
ཤུམ་བྱེད། སྤྲིད་པ་མང༌། བ་སྤུ་ལོག མགོ་ཡུ་འཁོར། ཁ་སྐྱུར་ཞིང་ཆུ་སྐྱུར་
འཐོར། སྒྱིད་སྐྱུར་མགོ་སྤུ་བརྩེ། མིག་མཐིལ་ན། སོ་རྩ་བརྩེ། ཡང་ཡང་
ཚིགས་བཞི་ན། དེ་ལྟར་རླུང་རྟགས་ཐམས་ཅད་ཚང་ན་ཛཱ་ཏི་སོགས་ཀྱི་ཐང་
གིས་གདུལ་བའམ། བསྐུ་མཉེའི་སྦྱོར་སྡེ་བྱའོ། །རླུང་ཕྲན་ཕལ་པ་རང་གར་
བཞག་ཀྱང་ཆོག །མཁྲིས་ནད་རྩ་ནི་མཁྲང་རྒྱས་འབུར་ལ་དྲག །རྒོད་ཅིང་
འཕྲིག་ལ་འགྱུར་བར་དཀའ། །སྟེང་ན་འབོལ་ལ་འོག་ན་འགྲིམ་ཆུང་བྱེད། །
སྔ་འཐེན་ཕྱི་འཐེན་བར་འཐེན་ཞར་ལ་འདྲིལ།
།མཁྲིས་ཆུ་རླངས་ཆེ་གཏིང་
སེར་ཀུ་ཡ་ཆུང་ན་ཡང༌། འོག་ཏུ་མི་འགྲོ་སྟེང་དུ་འོང༌། །སྟེང་ན་སྤྲིས་མ་སྐྱ་
འོད་ཆགས། །སྣོད་ཀྱི་ཐ་མར་ཅུང་ཞིག་སྐྱ། །དབུ་བ་སངས་སྐྱེན་སེར་ཀོར་
སྣ་ཚོགས་བྱེད། །འཁྱགས་པའི་དུས་སུ་འབྲི་མར་བཞུས་པ་ལྟ་བུའོ། །དེ་ལ་
མེ་འོད་ལྟ་བུ་བྱུང་ན་མཁྲིས་ཁ་ཤོར། །སྤྲིས་མ་སྔོ་ལྗང་བྱུང་ན་མཁྲིས་པ་འཁྲུགས་
པ་ཡིན། །ཀོ་ལེར་རླངས་པ་འཁོར་ན་གྲང་མཁྲིས་ཡིན། །རླངས་པ་ཐལ་གྱིས་
འཐུལ་ན་ཚ་མཁྲིས་ཡིན། །མཁྲིས་པའི་ཕྱི་ཡུལ་ནི། མིག་ལ་བབ་ན་འུག་པའི་
མིག་ལྟར་སེར། །ལྕེ་སེར་ཆུ་ཡང་རིམ་བཞིན་སེར། །སྐབས་སུ་མགོ་ན་སྟོང་
གླལ་སྒྱིད་པ་སྐྱུར། །ལས་བྱས་འཁྲུག་ན་ན་ཞིང་དལ་ན་བདེ། །ཁ་ཁ་བ་དང་
སྐོམ་དད་ཆེ་ཆུང་གིས། །གསར་དང་རྙིང་པའི་ཁྱད་པར་ཤེས་པར་བྱ། །མཆིལ་
མ་དཀར་ན་ལོ་རུ་རྙིང་པའི་རྟགས། །མཁྲིས་རྩ་སེན་མོ་སེར་ན་མཁྲིས་བྱེར་
ཡིན། །མགོ་ལུས་ཁྱབ་པར་སེར་ན་ཚ་འགྲམ་ཡིན། །དང་ག་ཐམས་ཅད་
138

ངོས་འཛིན་མན་ངག་གསེར་གྱི་ལྡེའུ་མིག
ན༽
དགའ་ཞིང་རྨི་ལམ་སྣ་ཚོགས་འོང་།
།མཁྲིས་པ་མིག་སེར་ཙམ་ནི་སྤྱོད་ལམ་
འགགས་ན་ཁ་ཤོར་ཡིན། །མགོ་སྤུ་སེར་ན་རུས་ལ་བབ་པ་ཡིན། །སྙིང་མི་
དང་ཟས་ཀྱི་འཚོ། ཤ་སེར་དཔྱིད་དང་དགུན་དུས་བདེ་སྙམ་བྱེད་ཅིང་དབྱར་
དང་སྟོན་དུས་སུ་ན། ཁ་ཤོར་དང་ག་འགགས་པ་དང་ལུས་སྐམ་སྟེ་སེར་པོར་
འགྲོ། རྟགས་དེ་རྣམས་ཕལ་ཆེར་ཚང་ན་མཁྲིས་པ་ཡིན། དེ་ལ་ཟས་བསིལ་
བཅུད་ཡང་ལ་དྭངས་པ་བཏང༌། སྤྱོད་ལམ་དལ་བསིལ་སྙོམ་པ་བསྟེན། སྨན་
ཁ་བ་དང་བསྐ་བས་མཁྲིས་པ་སེལ་ཞེས། ཙ་ར་ཀ་དང་ཀླུ་སྒྲུབ་སྙིང་པོས་
གསུངས། བད་ཀན་ནད་ཀྱི་རྩ་ནི་དལ་གཡུང་བྱིང་གུད་ཅན་ལ། སྐབས་སུ་
ཕོ་མོ་མ་ནིང་གི་རྩ་ལྟར་འོང་། རེས་འགའ་བདེ་སྙམས་རྩ་འོག་དང་རྩ་གཞུར་
ཁར། ཁྱད་པར་མི་ནོར་བའི་རྟགས་ལ། བད་ཀན་སྐྱ་བོ་དལ་ལ་གཏིང་ན་
ལྷོད། ཡང་ན་བྱིང་ཞིང་གུད་ལ་དལ། །བད་ཀན་སེར་པོ་ཁ་འབོལ་གཏིང་
ན་མཁྲང། །སྨུག་པོའི་རྩ་ནི་གྱོང་ལ་ཐུང་བ་འོང༌། །ཁྲག་རྩ་བཞིན་དུ་མཁྲང་
ཞིང་སྐབས་སུ་མ་ངེས་སྣ་ཚོགས་འོང་། བད་མཁྲིས་འདྲེས་ན་ཚ་གྲང་གོ་ཟློག་
གི་རྩ་ཡང་འབྱུང༌། གདོན་ལས་གྱུར་པ་བྱིང་རྒོད་གཉིས་ལྡན་དུ་འབྱུང་ངོ༌། །
བད་ཀན་ཆུ་ནི་མཆིན་ཆུ་གུར་གུམ་མདོག །སྣ་ཚོགས་འཁྲུགས་པ་འདམ་ཁུ་
དུད་ཁུ་འདྲ། །གཏིང་དུ་ཀུ་ཡ་མེད་པར་བསིལ་བ་དང་སླ་བ་སྤྱི་ཡི་རྟགས་
སོ༑ ༑ཁྱད་པར་གྱི་རྟགས་སུ་བད་ཀན་སྐྱ་བོ་རྩ་ནི་བྱིང་གུད་དལ་ལ་རབ་ཏུ་
ལེགས། སེར་པོ་དེ་ལས་ཅུང་ཞིག་མཁྲང༌། སྨུག་པོར་གྱོང་ལ་ཐུང་བའི་རྩ་
139

འོང་།
ཀུན་མཁྱེན་མི་ཕམ་རྒྱ་མཚོའི་གསུང་འབུམ།
གདོན་ལས་གྱུར་པ་བྱིང་རྒོད་གཉིས་ལྡན་དུ་འབྱུང་ངོ༌། །བད་ཀན་དེ་
རྣམས་ལ་ཆུ་འཁྲུགས་ན། མདའ་ཚུགས་ལྡན་ཆུ་ཡིན་ནམ་དཔྱད། པས་ཁྲག་རིས་
དང༌། མངལ་ཆུའམ་དཔྱད། རྟ་བོང་གི་ཆུ་དང་འདྲ་བ་དཀར་བ་དང༌། ཚིག་ཁུ་འདྲ་
ཞིང་དམར་བ་དང་རྙོགས་མ་མང་ལ་ཁུ་རྩིགས་ཆགས་པ་དང༌།
ལོང་ཆུ་དང་
མཁྲིས་ཆུ་ལྟ་བུའི་ལྦུབ་ཆགས་པ་འབྱུང་ངོ་། །བད་ཀན་གྱི་ཕྱི་ཡུལ་ནི་མ་ཞུ་
པ་ལས་སྐྱེས་པའི་ཕྱིར་དང་ག་མི་བདེ་སྔ་དྲོ་ཟས་ལེན་པར་མི་འདོད། ཉལ་
སྙིང་འདོད། སྐྱུར་ལ་རབ་ཏུ་དགའ། ཤ་དམར་དང་ཕྱེ་རྙིང་པས་གནོད་ཅིང་
སློང་། གཤེར་བའི་ཟས་ཀྱིས་ཀྱང་སློང༌། ལུས་ཉམས་ཆུང་བ་དེ་རྣམས་བད་
ཀན་སྐྱ་བོའི་མཚན་ཉིད་དོ། །ཡར་སྐྱུག་མར་བཤལ་ཟས་མི་ལེན། ཚིག་པ་
ཟ༑ ཡུན་རིང་དུ་ལབ་མི་འདོད། མགོ་འཁོར་ཞིང་མྱོས་པ་དང་རྨི་ལམ་སྣ་
ཚོགས་མང་བ་བད་ཀན་སེར་པོའོ། །ཤ་དང་ཇ་དང་ལྕི་བའི་ཟས་ཀྱིས་སློང༌།
འཁྱག་དང་པང་དང་ཆང་སྐྱུར་དང་གྲོས་གནོད། ལུས་སྐམ་གཉིད་ལ་རེས་
འཇོག་བྱེད། སོ་བརྩེ་དོན་སྣོད་རྣམས་སུ་སྐབས་སུ་གཟེར། སྙིང་མི་དགའ།
ཁ་ནས་ཆུ་མང་འཛག་པ་རྣམས་ཚང་ན་བད་ཀན་སྨུག་པོའོ། །ཆང་གིས་རྐྱེན་
བྱས་ཁྲག་རྣམས་ཡར་སྐྱུགས་པ་དང༌། འགྲུལ་གྱི་རྐྱེན་བྱས་ཁྲག་ཐུར་དུ་
འབྱམས་པ་དེ་ནི་བད་སྨུག་ནག་པོ་བྱ་བ་ཡིན། མིག་སྐྱ་ཟས་ཡི་གར་འདོད་
ཀྱང་ཟོས་ན་སྐྱུག ཕོ་བ་ལ་དྲེག་པ་ནག་པོ་ཆགས་པ་དང༌། རྐང་ལག་ཀུན་
སྐམ་པ་དང༌། གློ་ཆུང་འགའ་ཙམ་འབུད། མིད་པ་འཆུས་པ་རྣམས་བད་ཀན་
140

ངོས་འཛིན་མན་ངག་གསེར་གྱི་ལྡེའུ་མིག ན༽
འཁྲེན་པའི་རྟགས་ཡིན་ནོ། །བད་སྐྱ་སྤྱོད་ལམ་དང་ཟས་ཀྱིས་བཅོས། བད་
ཀན་སེར་པོ་སྨན་གྱིས་བཅོས། སྨུག་པོ་ཕྱེད་ཤི་ཕྱེད་སོས་ཏེ། དམུ་རྡོ་སྨུག་
པོ་ཕལ་ཆེར་ཤི་བ་མང་ངོ༌། །དེ་ལྟར་རྩ་བ་ཉེས་པ་གསུམ་གྱི་རྟགས་བཤད་
ནས་ནད་སྣ་ཚོགས་སོ་སོའི་རྟགས་ལ། རིམས་ཀྱི་རྩ་ནི་མ་ངེས་པ་འདི་ལྟར།
།
རེས་འགའ་དར་ལྕེ་བཞིན་དུ་སྤུར། །ངེས་མེད་སྡོད་ཆུང་འཐེན་ཆུང་བྱེད།
ཆེ་ཆུང་རིང་ཐུང་སྣ་ཚོགས་བྱེད། །ཚ་བའི་རྟ་ལ་གྲང་བ་ཞོན་པ་དང༌།
།
།གྲང་
བའི་རྟ་ལ་ཚ་བ་ཞོན་པ་གཉིས། །ཉེས་ལེན་རེས་འཇོག་སྣ་ཚོགས་ཚུལ་དུ་
སྟོན། །ངེས་བཟུང་མེད་ལ་ཡང་ཡང་གདོན་གྱིས་བསྐྱོད། །རིམས་རྙིང་པ་དེ་
ཚད་པའི་རྩ་རུ་སྟོན། །རིམས་བྱེར་བ་དེ་རླུང་དང་ནོར་ར་རེ། །མི་ནོར་རྟགས་
སུ་རིམས་རྩ་ཆུང་ལ་ཐུང༌། །རིམས་སྨིན་པ་དེ་ཚ་བ་གསར་པ་འདྲ། །རིམས་
ཀྱི་ཆུ་ནི་འཁྲུགས་ལ་རླངས་པ་ཆེ། །དྲི་མ་མི་ཞིམ་དྭངས་ཞིང་གཏིང་ན་འཁྲུགས། །
རིམས་རྙིང་པ་ནི་རྟ་བོང་ཆུ་དང་འདྲ། །རིམས་འཁྲུགས་པ་ནི་དམར་ནག་འཇའ་
ཚོན་ཁ། །རྒྱུ་མར་བབ་ན་ནག་པོ་སོལ་ཁུ་འདྲ། །ལོང་ལ་བབ་ན་ལོང་ཆུ་
དམར་འོད་ཆགས། །དོན་ལ་བབ་ན་སྣ་ཚོགས་མདོག་ཚུལ་སྟོན། །རིམས་
ཀྱི་ཕྱི་ཡུལ་སྲོ་མ་རཱ་ཙ་ལས། །ཉིན་གཅིག་པ་ནས་བདུན་པའི་བར་དང༌། རྟག་
པའི་རིམས་དང་ལྡང་དུབ་ཅན་དང༌། བད་ཀན་དང་མཁྲིས་རིམས་ཞེས་
གསུངས་ཤིང་རིམ་གྱིས་འཇུག རིམ་གྱིས་སྨིན། རིམ་གྱིས་འགོ་བའི་ཕྱིར་ན་རིམས་
ཞེས་བྱའོ། །དེ་ཡང་མགོ་འཁོར་ཁ་མངལ་སྒྱིད་སྐྱུར་གྲང་ཤུམ་བྱེད། ཚིགས་
141

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
བཞི་བྱེ་བ་ལྟར་སྙམ་མེ་དང་ཉི་མར་མོས། །མཇིང་པ་བསྒྱུར་དཀའ་མིག་མཐིལ་
ན་བ་དང༌། །སོ་བརྩེ་སྐྱུར་དང་ཤ་ལ་འདོད་པའོ། །རིམས་ཀྱི་རིགས་ལ་
དྭངས་ལ་ཡང་བ་བཏང༌། །མངར་དང་སྐྱུར་བ་དཀར་དམར་བཅུད་ཅན་
སྤང༌། །རིམས་སྨན་སྤྱི་བཞུར་ཏིག་ཏ་བ་ལེ་ཀ །སྲོ་ལོ་སྤང་རྒྱན་འབྲས་བུ་
གསུམ་བཏང་འཚོ། །སྤྱོད་ལམ་སོས་དལ་ཡིད་འོང་བསིལ་བར་བྱ། །མེ་ཉིར་
བསྲོ་དང་ཉིན་གཉིད་སྤང་བར་བྱ། །ཚད་པ་གསར་པའི་རྩ་ནི་རིམས་ལས་
ཅུང་ཞིག་མྱུར། །གྲིམ་འབུར་མཁྲང་རྒྱས་རྒོད་ལ་གཏིང་དུ་འཆོལ། །ཚད་པ་
ཆེ་བའི་སྟོབས་ཀྱིས་མེ་ལྟར་འབར། །མི་ནོར་རྟགས་སུ་རླུང་ལས་དྲག་ཤུགས་
ཆ༑ ༑ཚད་པའི་ཆུ་ནི་དམར་ལ་འཁྲུགས། །ལྦུ་བ་སྔོ་དམར་ཁར་འཇའ་ཆགས། །
རླངས་ཆེ་འཁྲུག་ཅིང་འཁྱག་དུས་ལྡོག །རླུང་ཚད་འོ་མ་ཁྲག་ཚད་རྟ་བོང་ཆུ། །
བད་མཁྲིས་གཉིས་ནི་སེར་པོ་གུར་གུམ་མདོག ། དེ་ལྟར་ལོག་ན་བསྐྱར་ལ་
ཁོལ་གྲང་བྱ། སྔར་དང་མཐུན་ན་སོ་སོའི་སྨན་དཔྱད་བྱ། །ཚད་པའི་ཕྱི་ཡུལ་
གྲང་ཤུམ་བ་སྤུ་བརྩེ། །ཁ་ཁ་སྐོམ་དད་ཆེ་ཞིང་གུང་གཉིས་ན། །གློ་མཆིན་
དོན་ལ་གཟེར་བ་སྙམ་དུ་བྱེད། །ཉིན་གཉིད་མཚན་གཡེལ་ཅི་ཟོས་ཁ་བའོ། །
དེ་ལ་ཁ་ཟས་བཅུད་སྤངས་ཉིན་གཉིད་སྲུང༌། །སྒོ་གསུམ་དལ་དང་བསིལ་
བར་བསྡད། །སྨན་ནི་ཤོག་དྲིལ་བཞིན་དུ་བྱ། །གཟེར་གྱི་རིགས་ལ་གཟེར་
རྩ་ཙམ་ནི་དྲག་ལ་རྒོད། །ལེགས་པར་བརྟགས་ན་ཚད་པ་གསར་པ་འདྲ། །
དུམ་ཆད་བྱེད་ཅིང་འཕྲལ་གྱིས་སློང་བར་བྱེད། །སོ་སོ་མི་ནོར་རྟགས་སུ་འདི་
142

ངོས་འཛིན་མན་ངག་གསེར་གྱི་ལྡེའུ་མིག ན༽
ལྟར་འདོད། །རླུང་གཟེར་རྩ་ནི་སྟོང་ལ་ཡུན་ཅིག་འཕྲིག་ལ་རིམས་དང་མཐུན་
ཆ་ཆེ། །གཉན་གཟེར་རྩ་ནི་ཐུང་ལ་རིང་སྡོད་བྱེད་ཅིང་རྒྱུན་དུ་འཐིབ་འཕྲིག་
ཆུང་ངུ་བྱེད།
།མཁྲིས་པ་དང་ནི་ཁྲག་གཟེར་གཉིས་ནི་གཉན་བས་ཅུང་ཟད་
མཁྲངས། །མནན་ན་མཁྲང་ལ་འབུར་རྒྱས་གྲིམས་པའོ། །བད་ཀན་ལྷེན་
གཟེར་རྩ་རྒྱུད་ཅུང་ཟད་རིང༌། །སྐབས་སུ་འཕྲིག་ཆུང་བྱེད་ཅིང་འཐེན་པས་
གསལ། །སྨན་པ་བླུན་པོས་འདི་ལ་གདོན་རྩར་འདོགས། །ལེགས་པར་བརྟགས་
ན་གཞན་བས་རྩ་སྣ་ཐུང༌། །ངོ་བོ་གཟེར་ཡིན་འདི་ལ་རྩ་དྲག་ཕྱིར། །དྲག་པ་
ཐམས་ཅད་གཟེར་གྱི་རྩ་རྒྱུད་དཔྱོད། །ཆུ་ནི་དཔེ་གཞན་ན་མི་འདུག་ཆད་དམ་མེད་པ་དཔྱད།
གཟེར་གྱི་ཕྱི་ཡུལ་ཞག་གསུམ་ལྔའི་གོང་ནས། མགོ་འཁོར་དང་ག་འགགས་
ལ་རྨི་ལམ་སྤུན། འཚུབ་འདྲ། ལུས་ཀྱི་ཡན་ལག་ཉྭ་རེངས་གྲང་ཤུམ་བྱེད། །སྤྲོ་
ཐུང་ཁ་སླ་ལུས་ལ་ཀོ་ཙེར་གཟེར། །མགོ་ལུས་ཐམས་ཅད་བརྟགས་ན་མཆོད་
རྟེན་རིས། །དེ་རྣམས་གཟེར་སྤྱིའི་རྟགས་ཡིན་ནོ། །བྱེ་བྲག་རླུང་གཟེར་རླུང་
གསང་རྣམས་སུ་གཟེར་ཞིང་རླུང་རྟགས་འོང༌། །ཚ་གཟེར་ཁྲག་ཡིན་སྐོམ་དད་
མེ་ལྟར་འབར། །མིག་རྩ་དམར་ལ་ལྕེ་རྩ་ར་ལུག་འདྲ། །ལྕེ་གཞུང་སེར་ལ་
ཁ་སོར་དྲེག་པ་ཆགས། །ལུས་ཀྱི་རྩ་རྣམས་གྲང་ཤུམ་ཚུལ་དུ་གང་སྟོང་ཆེ། །
གཉན་གཟེར་ཤ་ལ་རྒྱུག་ཅིང་ཡང་ཡང་གཟེར་ལ་མངར་སྐྱུར་ཟས་ཀྱིས་སློང༌། །
གྲང་ཤུམ་བྱེད་ཅིང་སྔངས་སྐྲག་དྲག་པོ་བྱེད་ཅིང་ཁ་སོ་ན་བ་དང་། །རླུང་བཞིན་
གཟེར་ཀྱང་ལེགས་པར་བརྟགས་ན་རླུང་ལྟར་གཟེར་མི་འཕོ། །ངོ་བོ་གདོན་
143

ཀུན་མཁྱེན་མི་ཕམ་རྒྱ་མཚོའི་གསུང་འབུམ།
ཡིན་འགྲུལ་དང་ཟས་ཀྱིས་སློང༌། །བད་ཀན་ལྷེན་གཟེར་མཆིན་པའི་སྟེང་དུ་
གཟེར། །དལ་དང་རྔུལ་གྲང་ས་རླན་ཉལ་བས་ན། །ཤ་རུལ་ཆང་རུལ་ཡུང་
མ་གྲོ་ཡིས་གནོད། །བར་སྐབས་དག་ཏུ་སྲིན་གཟེར་བཞིན་དུ་ན་ཞིང་རྒྱུ་མར་
བབ་ན་སྐྱུག་བཤལ་འོང༌། །ལོང་བབ་ལོང་ཆུ་གྱེན་དུ་སྐྱུགས། ། ཕོ་བར་བབ་
ན་ཟས་ལ་འདྲེན། །དོན་བབ་ན་ལུགས་དོན་དང་མཐུན། །སྲིན་གཟེར་རྩ་ནི་
རེས་སྡོད་རེས་འཐེན་བྱེད། །ན་ལུགས་བཞིན་དུ་རྩ་ཡང་ངོ་མི་རྟག །འགྱུར་
ལྡོག་བྱེད་པས་སྲིན་རྩར་གསལ། །སྲིན་ཆུ་མཚལ་དང་བཙོད་ཁུ་འདྲ། །དམར་
ལ་མེ་འོད་ཆགས་ཤིང་དྭངས་པ་སྐྱེན། །སྲིན